57° 08' 18.50" N, 103° 56' 44.26" E. Koju on täpselt 4 369 km.     Viimased päevad pole just eriti palju maganud: teisipäeval kell 4:45 oli takso järel ja sõidutas mind lennujaama. Peale Helsinki, Vantaa lennujaama külastamist jõudsin Moskvasse, kus matkasin Šeremetjevo 1 lennujaamast Domodedovo lennujaama. Moskvas oli sooja +14˚C ja sadas vihma. Domodedovo lennujaamast pidin jätkama Bratski suunas kell 20:10, kell 23:50 sain siiski lõpuks õhku.     Viis ja pool tundi hiljem olin Bratskis, kust jätkasin autoga. 3 tundi ja 350 kilomeetrit ning olen kohal - linnakese nimi on Novaya-Igirma. Eilne päev möödus  ülimalt uniselt, hotelli jõudsin õhtul kell seitse (eesti aja järgi siis 11:00) ja jäin kohe magama. Kell kaks öösel olin jälle üleval ja hommikuni enam und ei tulnud.    Kohapeal on saabunud juba sügis ja sooja umbes +13˚C. Aga sellest hoolimata on täna juba hea olla ja töö lendab. Homme hommikul kell pool neli alustan tagasiteed. Minul on kell hetkel 13:27. Jubedasti tahaks koju.